ai4bharat/Pralekha huggingface dataset:
صدر جمہوریہ کا سکریٹریٹ
صدر جمہوریہ ہند فلپائن میں؛ دوطرفہ میٹنگوں میں شرکت کی؛ وفد کی سطح کی بات چیت کی قیادت؛ انھوں نے کہا کہ آسیان ممالک کے ساتھ معاہدے ہندوستان کی ‘ایکٹ ایسٹ’ پالیسی کا ایک اہم حصہ رہے ہیں اور رہیں گے
ہندوستان اور فلپائن نے سمندری شعبے، سکیورٹی، سیاحت، سائنس، ٹیکنالوجی اور ثقافت کے شعبوں میں چار معاہدوں پر دستخط کیے اور ان کے تبادلے کیے
نئی دہلی،19 اکتوبر/ صدر جمہوریہ ہند جناب رام ناتھ کووند فلپان اور جاپان دو ملکوں کے اپنے دورے کے پہلے مرحلے میں گذشتہ روز  فلپائن میں منیلا پہنچے۔
آج  صدر جمہوریہ نے رزال پارک کے دورے سے شروعات کی جہاں انھوں نے فلپائن کے قومی ہیرو ڈاکٹر جوز رزال کو خراج عقیدت پیش کیا۔ رزال پارک میں منیلا شہر کے میئر جناب دوماگوسو نے انھیں‘شہر کی کنجی’ پیش کی۔
بعد میں صدر جمہوریۂ ہند مالاکنان پیلس گئے جہاں فلپائن کے صدر رودریگو رووا دوترتے نے رسمی استقبال کے ساتھ ان کاخیر مقدم کیا ۔ روبرو بات چیت کے دوران دونوں لیڈروں نے دوطرفہ تعاون کے ساتھ ساتھ موجودہ علاقائی اور عالمی مسائل پر بھی بات چیت کی۔
بعد میں صدر جمہوریہ نے دونوں ملکوں کے درمیان وفد کی سطح کی بات چیت کی قیادت کی۔ اس موقع پر خطاب کرتے ہوئے صدر جمہوریہ نے کہا کہ توانائی سے بھرپور ہمارے دونوں ملک قانون پر مبنی بین الاقوامی نظام پر یقین کرتے ہیں، بین الاقوامی قانون اورملکوں کی خودمختاری اور مساوات کا احترام کرتے ہیں۔ فلپائن اور ہندوستان اپنی متعلقہ قومی ترقی اور سکیورٹی کے مقاصد کے سلسلے میں ایک دوسرے کے فطری شراکت دار ہیں۔
صدر جمہوریہ نے کہا کہ فلپائن اور ہندوستان کے اقتصادی تعلقات کو مزید گہرا کرکے بہت زیادہ امکانات موجود ہیں۔ فلپائن ہندوستان کے کارپوریٹ شعبے کے لیے ایک اہم فوکس ملک کے طور پر ابھر رہا ہے۔ ہندوستانی کمپنیاں ڈیجیٹل صنت، اختراع اور اسٹارٹ اپس، صحت اور فارما اور زرعی ترقی کے اہم شعبے میں فلپینی کمپنیوں کی شراکت داری میں دلچسپی رکھتی ہیں۔ ہندوستان بنیادی ڈھانچے کی ترقی کے ساتھ ساتھ فلپائن کی دفاعی جدید کاری میں شرکت کرنے کا بھی خواہش مند ہے۔ انھوں نے کہا کہ ان دونوں شعبوں میں ہندوستانی کمپنیوں کی ایک پہچان ہے اور انھوں نے عالمی شہرت حاصل کی ہے۔ انھوں نے فلپینی کمپنیوں کو ہندوستان کی ترقی میں سرمایہ کاری کے لیے مدعو کیا۔
صدر جمہوریہ نے کہا کہ ہندوستان کے لیے آسیان نہایت اہم خطہ ہے۔ ہندوستان آسیان کو مضبوط، متحدہ اور مالامال دیکھنا چاہتا ہے جو ہند بحرالکاہل کی ابھرتی ہوئی طاقت میں مرکزی رول ادا کرے۔ آسیان ممالک کے ساتھ معاہدے کرنا ہندوستان کی ‘ایکٹ ایسٹ’ پالیسی اور حکمت عملی کا ایک اہم حصہ رہا ہے اور رہے گا۔
ہندستان اور فلپائن نے دونوں ملکوں کے صدور کی موجودگی میں سمندری شعبے، سکیورٹی، سیاحت ،سائنس، ٹیکنالوجی اور ثقافت کے شعبوں میں چار معاہدوں پر دستخط کئے اور ان کے تبادلے کیے۔
شام کو صدر جمہوریہ نے فلپائن کے صدر رودریگو رووا دوترتے کے ذریعے اپنے احترام میں دی گئی ضیافت میں شرکت کی۔ اس موقع پر خطاب کرتے ہوئے صدر جمہوریہ نے کہا کہ یہ سال ہمارے دو طرفہ تعلقات کے سفر میں بہت اہم ہیں۔ صدر جمہوریہ نے کہا کہ ان کا یہ دورہ فلپائن اور ہندستان کے سفارتی تعلقات کی 70ویں سالگرہ منائے جانے کے موقع پر کیا گیا ہے۔ اور فلپائن ہندوستان کی دو طرفہ شراکت داری کے لیے ہم ایک بار پھر پابند ہونے کا عہد کرتے ہیں۔
۔ ۔ ۔ ۔ ۔ ۔ ۔ ۔ ۔

U. No. 4661
(Visitor Counter : 63
نیتی آیوگ
نیتی آیوگ نے ‘ویژن 2035:بھارت میں صحت عامہ کی نگرانی ’جاری کیا
نیتی آیوگ نے آج ایک وہائٹ پیپر:ویژن 2035:بھارت میں صحت عامہ کی نگرانی’ جاری کیا جس کا ویژن ہے :
بھارت کے صحت عامہ کی نگرانی کے نظام کو مزید جواب دہ بنانااورتمام سطحوں پر کارروائی کے لئے تیاری بڑھانا۔
شہری دوست صحت عامہ کی نگرانی کانظام انفرادی رازداری کو یقینی بنائے گا۔
بیماریوں کی بہترطورپرشناخت کرنے ، روک تھام اورقابوپانے کے لئے مرکز اورریاستوں کے درمیان ڈاٹاشیئرنگ کے میکانزم کو بہتربنانا۔
بھارت کا مقصد عالمی تشویش کی صحت عامہ کی ہنگامی صورت حال کی روک تھام کے پروگراموں میں علاقائی اور عالمی قیادت فراہم کرناہے ۔
نیتی آیوگ کے چیئرمین ڈاکٹرراجیوکمار، رکن  ڈاکٹرونود کے پال ، سی ای اوامیتابھ کانت اورایڈیشنل سکریٹری ڈاکٹرراکیش سروال کے ہاتھوں وہائٹ پیپرجاری کیاگیا۔
ویژن 2035،بھارت میں صحت عامہ کی نگرانی صحت کے نظام کو مضبوط بنانے پرکام کا تسلسل ہے ۔ یہ انفرادی الیکٹرانک صحت ریکارڈوں کو نگرانی کی بنیادبناکر نگرانی کو مرکزی دھارے میں شامل کرنے تجویز پیش کرتاہے ۔
کووڈ -19وبانے ہمیں انسانوں اور جانوروں کے مابین بڑھتے تعامل کی وجہ سے ابھرتی ہوئی بیماریوں پر نظرثانی کرنے کاموقع فراہم کیاہے ۔ اس مداخلت کا ابتدائی پتہ لگاناضروری ہے تاکہ پھیلاوکے سلسلے کو توڑاجاسکے اورایک لچک دارنگرانی کانظام بنایاجاسکے ۔ یہ ویژن ڈاکیومنٹ کی سمت میں ایک قدم ہے ۔ یہ ویژن کوواضح کرتاہے اوراکائیوں کواجاگرکرتاہے ۔اس میں شہری دوست صحت عامہ کے نظام کا تصورپیش کیا گیاہے جس میں تمام سطحوں پر اسٹیک ہولڈرشامل ہوں گے ، خواہ وہ فرد ہو ، برادری ہو، حفظان صحت کی سہولیات ہوں یاتجربہ گاہیں ہوں ،سبھی افراد کی رازداری کا تحفظ کیاگیاہے ۔
وہائٹ پیپرمیں تین سطحی صحت عامہ کے نظام کو آیوشمان بھارت میں شامل کرکے صحت عامہ کی نگرانی کے لئے بھارت کے ویژن 2035کا خاکہ پیش کیاگیاہے ۔ اس میں توسیع شدہ ریفرل نیٹ ورکس اور اضافہ شدہ لیباریٹری کی صلاحیت کی ضرورت پربھی زوردیاگیاہے ۔ اس ویژن کے لئے اکائیاں مرکز اورریاستوں کے مابین حکمرانی کے بین انحصاری وفاقی نظام ہیں، ڈاٹاشیئرنگ کاایک نیا میکانزم ہے جس میں کارروائی کے لئے معلومات کی ترسیل کے اختراعی طریقوں سمیت نئے تجزیات ، صحت معلومات اورڈیٹاسائنس کااستعمال شامل ہے ۔
آج کا جاری کردہ پیپر بھارت میں صحت عامہ کی نگرانی کوآگے بڑھانے اوربھارت کو اس شعبے میں ایک عالمی رہنماکے طورپر قائم کرنے کے لئے ایک ویژن دستاویز کے طورپرکام کرے گا۔
مکمل دستاویز تک رسائی اس لنک : : https://niti.gov.in/sites/default/files/2020-12/PHS_13_dec_web.pdf
پرحاصل کی جاسکتی ہے ۔
وزیراعظم کا دفتر
وزیر اعظم نے بہار کی فیکٹری میں بائلر دھماکے میں لاحق ہوئے جانی اتلاف پر رنج و غم کا اظہار کیا
متاثرین کے لیے پی ایم این آر ایف سے مالی امداد کی منظوری
نئی دہلی، 26 دسمبر 2021
وزیر اعظم جناب نریندر مودی نے مظفرپور، بہار کی ایک فیکٹری میں بائلر دھماکے میں لاحق ہوئے جانی اتلاف پر گہر ے رنج و غم کا اظہار کیا ہے۔
ایک ٹوئیٹ میں، وزیر اعظم نے کہا؛
’’بہار کے مظفرپور کی ایک فیکٹر ی میں ہوا حادثہ انتہائی افسوسناک ہے۔ میں مہلوکین کے اہل خانہ کے تئیں تعزیت کا اظہار کرتا ہوں۔ ساتھ ہی زخمیوں کے جلد از جلد صحتیاب ہونے کےلیے دعاگو ہوں۔‘‘
وزیر اعظم نے مظفرپور، بہار کی فیکٹری میں بائلر دھماکے میں زخمی ہونے والے افراد کے لیے بھی پرائم منسٹرس نیشنل ریلیف فنڈ  سے امدادکی منظوری دے دی ہے۔
وزیر اعظم کے دفتر نے ٹوئیٹ کیا؛
’’وزیر اعظم نے مظفرپور کی فیکٹری میں ہوئے حادثے میں ہلاک ہونے والے ہر ایک فرد کے قریبی رشتہ دار کو 2 لاکھ روپئے کے بقدر مالی امداد کی منظوری دی ہے۔ مجروحین میں سے ہر ایک کو 50000 روپئے دیے جائیں گے۔‘‘
زراعت اور کاشتکاروں کی فلاح و بہبود کی وزارت
فصلوں میں اینٹی بائیوٹکس
نئی دہلی ،10 دسمبر : زراعت اور کسانوں کے بہبود کے مرکزی وزیرجناب نریندرسنگھ تومرنے ایک تحریری جواب میں بتایاکہ ایروفنگن ،کاسوگامائی سن ، ویلیڈامائی سن اوراسٹریپٹومائی سن +ٹیٹراسائکلن کمبی نیشن اینٹوبائیوٹکس ہیں ، جو پودوں میں کچھ فنگل اور بیکٹریل بیماریوں کامقابلہ کرنے کے لئے پیسٹی سائیڈ کے طورپر استعمال کے واسطے انسیکٹی سائڈایکٹ ،1968کے تحت درج کی گئی ہیں ۔
مذکورہ پیسٹی سائیڈ کے استعمال کو انسیکٹی سائڈایکٹ 1968کے تحت منضبط کیاگیاہے اوراس کے تحت ضابطے تشکیل دیئے گئے ہیں ۔ پیسٹی سائڈرجسٹرکرتے ہوئے لیبل اور لیف لیٹس  بھی منظورکی گئی ہیں جن میں ڈوز کی شرح ، استعمال کے بارے میں ہدایات، کیمیکل کمپوزیشن ، زہریلے ہونے کاپہلو استعمال کے لئے احتیاط اور پیکیجنگ کی ہدایات کو شامل کرنے کی سفارش کی گئی ہے ۔
پیسٹی سائیڈس زہریلی اشیاء ہیں لیکن وہ انسانوں اورجانوروں اورماحولیات پر منفی اثر نہیں ڈالتے بشرطیکہ وہ رجسٹریشن کمیٹی کے ذریعہ منظوری کئے گئے لیبل اور لیف لیٹ کے طورپرستعمال کی جائیں ۔ پیسٹی سائیڈ کا رجسٹریشن کمیٹی کے ذریعہ ہی ملک میں استعمال کی غرض سے ہی اندراج کیاجاتاہے اوروہ بھی اس صورت جب انسانی صحت ، جانوراورماحولیات کے لئے ان کی سیفٹی اور فعالیت کے بارے میں تسلی ہوجائے ۔
صحت اور خاندانی بہبود کی وزارت
کووڈ – 19 کی تازہ جانکاری
مرکز نے ریاستوں کو ان رہنما خطوط پر عمل کرنے کے لیے لکھا جن سے گھر میں ہی موثر آئی سولیشن کیا جا سکتا ہے
نئی دہلی،19جون 2020 / صحت اور خاندانی بہبود کی وزارت نے 10 مئی 2020 کو ہوم آئی سو لیشن کے بارے میں نظر ثانی شدہ رہنما خطوط جاری کیے ہیں ، جنھیں اس ویب سائٹ پر دیکھا جا سکتا ہے :
https://www.mohfw.gov.in/pdf/RevisedguidelinesforHomeIsolationofverymildpresymptomaticCOVID19cases10May2020.pdf
یہ رہنما خطوط آج بھی موثر ہیں ۔ رہنما خطوط کے مطابق کووڈ – 19 کے وہ مریض جن میں بہت ہلکی یا بیماری سے پہلے کی علامتیں ہیں، ہوم آئی سولیشن اختیار کر سکتے ہیں بشرطیکہ مریض کے پاس ایک ایسا علیحدہ کمرہ موجود ہو جس میں بیت الخلاء کی سہولت ہو اور کوئی بالغ شخص دیکھ بھال کرنے کے لیے موجود ہو۔ مریض کو اپنی صحت پر قریبی نظر رکھنی ہوگی اور اپنی صحت کی تازہ ترین صورتحال سے ضلع نگرانی افسر کو باخبر رکھنا ہوگا تاکہ نگراں ٹیم ضرورت کے مطابق اپنے کام انجام دے سکیں۔
نظر ثانی شدہ رہنما خطوط کی ایک اہم شق یہ ہے کہ علاج کرنے والا ڈاکٹر اس بات سے مطمئن ہو کہ مریض نے ہوم آئی سو لیشن کا طریقہ طبی جائزے اور اس کی رہائشی جگہ کے جائزے کی بنیاد پر اختیار کیا ہے۔ اس کے علاوہ مریض کو خود کے آئی سولیشن کے لیے ایک حلف نامہ بھی دینا ہوگا اور اسے گھر میں کرنطینہ اختیار کرنے کے رہنما خطوط پر عمل کرنا ہوگا۔ نیز ہم آئی سولیشن کے مریض پر ماہر ڈاکٹروں کی ایک ٹیم لگاتار نظر رکھے گی اور اس کی چھٹی رہنما خطوط پر عمل کرنے کے بعد ہی دی جائے گی اور اس کے بارے میں کوئی بھی رپورٹ ضابطوں کے مطابق ہی دی جائے گی۔
اس سلسلے میں کچھ ریاستوں میں جہاں کہیں ہوم آئی سولیشن کی اجازت دی گئی ہے وہاں کچھ مثالیں سامنے آئی ہیں کہ نظر ثانی شدہ شقوں پر صحیح معنوں میں عمل نہیں کیا گیا۔ اس کی وجہ سے کنبے کے افراد اور پڑوسیوں میں بھی یہ بیماری پھیل سکتی ہے۔ جس کا خطرہ شہری علاقوں میں اور بھی بڑھ جاتا ہے جہاں مختلف قسم کے لوگ گنجان علاقوں میں رہتے ہیں۔
اس سلسلے میں صحت اور خاندانی بہبود کی وزارت نے ریاستوں سے درخواست کی ہے کہ وہ ہم آئی سو لیشن سے متعلق رہنما خطوط پر سختی سے عمل درآمد کو یقینی بنائیں تاکہ کووڈ – 19 کی وبا کو پھیلنے سے موثر طور پر روکا جا سکے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 3391
(Visitor Counter : 128
وزارت دفاع
بھارتی فوج میں خواتین افسروں کو مستقل کمیشن حاصل
نئی دہلی،23؍جولائی،وزارت دفاع نے بھارتی فوج میں خواتین افسروں کو مستقل کمیشن دیئےجانے کے لئے با قاعدہ سرکاری سینکشن لیٹر جاری کیا گیا ہے۔ اس سے خواتین افسروں کو اس ادارے میں بڑا رول نبھانے کے لئے بااختیار بنانے کی راہ ہموار ہوگی۔ اس آرڈر میں بھارتی فوج کے سبھی 10 اسٹریمس میں شارٹ سروس کمیشن کے خواتین افسروں کو مستقل کمیشن دیئے جانے کی وضاحت کی گئی ہے۔ یہ 10 اسٹریمس آرمی ایئر ڈیفنس ، سگنلس انجینئرس، آرمی ایوی ایشن ، الیکٹرانکس اینڈ میکینیکل انجینئرس ، آرمی سروس کارپس ، آرمی آرڈننس کارپس ، اینڈ انٹیلیجنس ہیں ۔ اس کے جج اور ایڈوکیٹ جنرل  اور آرمی ایجوکیشنل کور ، کی موجودہ اسٹریم بھی شامل ہیں۔
بھارتی فوج ملک کی خدمت کرنے والی خواتین افسروں سمیت سبھی عملے کو مساوی مواقع فراہم کرنے کا پابند ہے۔
۰۰۰۰۰۰۰۰

U- 4099
(Visitor Counter : 138
وزارت دفاع
ہندوستانی فوج میں خاتون افسروں کو مستقل کمیشن دیا جائے گا: فوج کے ہیڈ کوارٹر نے درخواستیں جمع کرانے کے لئے مفصل ہدایات جاری کی ہیں
نئی دہلی، 4 اگست 2020، ہندوستانی فوج میں خاتون افسروں کومستقل کمیشن دیئے جانے کے لئے حکومت کی جانب سے منظوری کا رسمی خط موصول ہونے پر فوجی ہیڈ کوارٹر مستقل کمیشن دیئے جانے کے لئے خاتون افسروں کی جانچ کے واسطے ایک اسپیشل نمبر 5 سلیکشن بورڈ کا اجلاس طلب کرنے کے عمل میں ہے۔
اس مقصد کے لئے تمام متعلقہ خاتون افسروں کو مفصل انتظامی ہدایت جاری کی گئی ہیں۔ جن میں بورڈ کے ذریعہ غور کئے جانے کے لئے درخواست جمع کرانے کے رہنما خطوط جاری کئے گئے ہیں۔
ویمن اسپیشل انٹری اسکیم  اور شارٹ سروس کمیشن ویمن  کے ذریعہ ہندوستانی فوج میں شامل ہونی والی خاتون افسروں پر غور کیا جارہا ہے اور ان سبھی کو ہدایات دی گئی ہیں کہ وہ اپنی درخواستیں، آپشن سرٹیفکیٹ اور متعلقہ دستاویز زیادہ سے زیادہ 31 اگست 2020 تک فوج ہیڈ کوارٹر میں جمعہ کرادیں۔ نمونہ، فارمیٹ اور صحیح دستاویزات جمع کرائے جانے کی آسانی کے لئے انتظامی ہدایات میں مفصل چیک لسٹ بھی شامل ہے۔
کووڈ صورتحال کے پیش نظر نافذ کی گئی پابندیوں کی وجہ سے اس بات کو یقینی بنانے کے لئے کہ مطالعہ خاتون افسروں تک تمام دستاویزات ترجیحی بنیاد پر پہنچ جائیں، ہدایت بھیجے جانے کے لئے کئی طرح کے ذرائع اختیار کئے گئے ہیں۔سلیکشن بورڈ کا اجلاس درخواستیں موصول ہونے اور ان کی جانچ کے بعد فوراً طلب کیا جائے گا۔
۔۔۔۔۔۔۔۔۔۔۔
م ن۔ ا گ۔ن ا۔
U- 4314
(Visitor Counter : 161
کابینہ
کابینہ نے سینٹرل ڈرگس اسٹینڈرڈ کنٹرول آرگنائزیشن اور سعودی فوڈ اینڈڈرگ اتھارٹی کے درمیان مفاہمت نامے کو منظوری دی
نئی دہلی،11؍دسمبر:وزیر اعظم جناب نریندر مودی کی سربراہی میں آج مرکزی کابینہ نے سینٹرل ڈرگس اسٹینڈرڈ کنٹرول آرگنائزیشن اور سعودی فوڈ اینڈ ڈرگ اتھارٹی کے درمیان میڈیکل پروڈکٹس ریگولیشن کے میدان میں مفاہمت نامے کو اپنی استقدامی منطوری دے دی ہے۔
اس مفاہمت نامے پر 29؍اکتوبر 2019 کو وزیر اعظم جناب نریندر مودی کے سعودی عرب کے دورے کےدوران دستخط کئے گئے تھے۔
فوائد:اس مفاہمت نامے سے ریگولیٹری پہلوؤں سے دونوں اعتراف سے مفاہمت نامے کو بہتر طورپر سمجھنے میں آسانی ہوگی اور سعودی عرب کو ہندوستان کے میڈیکل پروڈکٹس برآمد کرنے میں مدد ملے گی۔اس کے علاوہ اس سے بین الاقوامی پلیٹ فارم پر بھی بہتر اشتراک ممکن ہوگا۔
بھارتی چناؤ کمیشن
ای سی آئی نے میزورم، جھارکھنڈ، مغربی بنگال اور تریپورہ ریاستوں کے لیے
مرکزی پولیس کے خصوصی مشاہدین مقرر کیے
بھارت کے انتخابی کمیشن نے جناب کے کے شرما  کو مغربی بنگال اور جھارکھنڈ ریاستوں کے لیے پولیس کے خصوصی مرکزی مشاہد کے طور پر مقرر کیا ہے۔
ای سی آئی نے جناب مرنال کانتی داس کو  کو تریپورہ اور میزورم ریاستوں کے مرکزی پولیس کے خصوصی مشاہدین کے طور پر مقرر کیا گیا ہے۔
یہ مشاہدین عہدوں کے عملے کانگرانی کرے گا اور مذکورہ بالا ریاستوں میں حفاظتی بندوبست معاملات کو دیکھے گا۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو167.84کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 12.07 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
07)؍فروری 2022کے مطابق)
|
|
فراہم کی گئی خوراکیں
|
|
1,67,84,78,485
|
|
بچی ہوئی خوراکیں
|
|
12,07,42,566
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 167.84کروڑ سے زیادہ  ویکسین کی خوراکیں دستیاب کرائی جاچکی ہیں۔
مزید برآں 12.07 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزارت دفاع
ہندوستانی فضائیہ نے مارشل آف ایئر فورس ارجن سنگھ ڈی ایف سی کو خراج عقیدت پیش کیا
نئی دہلی۔ 15 اپریل آج، ہندوستانی فضائیہ نے عظیم فضائی جنگجو، مارشل آف ایئر فورس آنجہانی ارجن سنگھ ڈی ایف سی کو ان کی 103 ویں یوم پیدائش پر خراج عقیدت پیش کررہی ہے۔آج کے دن، ہم ملک اور ہندوستانی فضائیہ کے لیے مارشل کی خدمات کو یاد کرتے ہیں۔
مارشل آف ایئر فورس ارجن سنگھ 15 اپریل 1919 کو لائل پور  میں پیدا ہوئے۔ 19 سال کی عمر میں، انہیں آر اے ایف کالج، کرینویل میں تربیت کے لیے منتخب کیا گیا اور دسمبر 1939 میں انہیں رائل ایئر فورس میں بطور پائلٹ آفیسر کمیشن حاصل ہوا۔ انہیں دوسری جنگ عظیم کے دوران برما مہم میں شاندار قیادت، عظیم مہارت اور ہمت کے لیے ڈسٹنگویشڈ فلائنگ کراس  سے نوازا گیا۔ 15 اگست 1947 کو جب ہندوستان نے آزادی حاصل کی تو انہیں دہلی کے لال قلعہ کے اوپر سےایک سو سے زائد ہندوستانی فضائیہ کےطیاروں کے فلائی پاسٹ کی قیادت کرنے کا منفرد اعزاز دیا گیا۔ یکم اگست 1964 کو ارجن سنگھ نے 44 سال کی عمر میں ایئر مارشل کے عہدے کے ساتھ فضائیہ کے سربراہ  کا عہدہ سنبھالا۔
ستمبر 1965 میں ہندوستان کے لیے آزمائش کا وقت آیا جب پاکستان نے آپریشن گرینڈ سلیم شروع کیا، جس میں اہم شہر اکھنور کو نشانہ بنایا گیا۔ جب انہیں وزیر دفاع کے دفتر میں فضائی مدد کے لیے طلب کیا گیا اور پوچھا گیا کہ ہندوستانی فضائیہ کتنی جلدی کارروائیوں کے لیے تیار ہو سکتی ہے، تو انہوں نے اپنےتیقن بھرے انداز میں کہا، "...ایک گھنٹے میں"۔ اور واقعی، ہندوستانی فضائیہ نے گھنٹے بھر میں پاکستانی جارحیت کو نشانہ بنایا نیز پاکستانی فضائیہ  پر فضائی برتری حاصل کر لی۔ اس طرح ہندوستانی فوج کو اسٹریٹجک فتوحات حاصل کرنے میں مدد کی۔
انہیں 1965 کی جنگ میں ان کی شاندارقیادت کے لیے پدم وبھوشن سے نوازا گیا تھا۔ ارجن سنگھ ہندوستانی فضائیہ کے پہلے ائیر چیف مارشل بنے۔ جولائی 1969 میں ریٹائر ہونے کے بعد انہوں نے ہندوستانی فضائیہ کی بہتری اور فلاح و بہبود کے لیے اپنا تعاون مسلسل جاری رکھا۔ انہوں نے 1971 سے 1974 تک سوئٹزرلینڈ، ہولی سی اور لیچین اسٹین میں ہندوستان کے سفیر کی حیثیت سے بھی قوم کے لیے اپنی خدمات پیش کیں ۔ اس کے بعد انہوں نے 1974 سے 1977 تک نیروبی ، کینیا میں ہندوستانی ہائی کمیشن کے سربراہ کی حیثیت سے خدمات انجام دیں۔ 1978 سے 1981 تک اقلیتی کمیشن آف انڈیا اور 1989 سے 1990 تک دہلی کے لیفٹیننٹ گورنر کے طور پر بھی خدمات انجام دیں۔
ان کی خدمات کے اعتراف میں، حکومت ہند نے جنوری 2002 میں ارجن سنگھ کو مارشل آف دی ایئر فورس کے عہدے سے نوازا ۔ اس طرح وہ ہندوستانی فضائیہ کے پہلے 'فائیو اسٹار' رینک کے افسر بنے۔ ہندوستانی فضائیہ میں ان کی خدمات کی یاد میں، 2016 میں ایئر فورس اسٹیشن پاناگڑھ کا نام تبدیل کر کے ایئر فورس اسٹیشن ارجن سنگھ رکھ دیا گیا۔
ان کی متحرک شخصیت، پیشہ ورانہ قابلیت، قیادت اور تزویراتی وژن نے ایک جداگانہ شناخت فراہم کی اور اس طرح وہ ہندوستانی فضائیہ کی ایک علامت ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (

U-4304
(Visitor Counter : 150
شماریات اور پروگرام کے نفاذ کی وزارت
فی کس آمدنی
31مئی 2023کو شائع تازہ ترین عارضی تخمینہ کے مطابق مسلسل قیمتوں پرمبنی ہندوستان کی فی کس مجموعی قومی آمدنی میں 35.12فیصد کااضافہ ہواہے ۔ سال 15-2014میں فی کس آمدنی 72805روپے تھی جو 23-2022میں بڑھ کر 98374روپے ہوگئی ہے ۔
کل ہندکنزیومرپرائز انڈیکس کی بنیاد پر اوسط مہنگائی کی شرح اور 15-2014سے 23-2022کے دوران فی کس آمدنی میں اضافہ کل ہند مالی سال کے حساب سے درج ذیل ہے:
|
|
سی پی آئی کی بنیاد 2012=100
|
|
فی کس این این آئی کی شرح نمو 
|
|
سال
|
|
سی پی آئی کی بنیاد پر مہنگائی
|
|
موجودہ قیمتوں پر
|
|
مسلسل  قیمتوں پر
|
|
2014-15
|
|
5.93
|
|
9.5
|
|
6.2
|
|
2015-16
|
|
4.91
|
|
9.4
|
|
6.7
|
|
2016-17
|
|
4.52
|
|
10.6
|
|
6.9
|
|
2017-18
|
|
3.59
|
|
9.9
|
|
5.5
|
|
2018-19
|
|
3.41
|
|
9.3
|
|
5.2
|
|
2019-20
|
|
4.77
|
|
5.1
|
|
2.5
|
|
2020-21
|
|
6.16
|
|
-4.0 
|
|
-8.9
|
|
2021-22
|
|
5.51
|
|
16.9 
|
|
7.6 
|
|
2022-23
|
|
6.65
|
|
16.0 
|
|
6.3 
آرای -ترمیم شدہ تخمینہ ، پی ای -عارضی تخمینہ
یہ جانکاری شماریات اورپروگراموں کی وزارت ، منصوبہ بندی کی وزارت کے وزیرمملکت اور کارپوریٹ امورکی وزارت کے وزیر مملکت جناب راؤ اندرجیت سنگھ نے آج لوک سبھا میں ایک سوال کے تحریر ی جواب میں دی ۔
صدر جمہوریہ کا سکریٹریٹ
صدر جمہوریہ ہند نے ڈاکٹر اے پی جے عبدالکلام کی پیدائش کی سالگرہ کے موقع پر انہیں خراج عقیدت پیش کیا
صدر جمہوریہ ہند محترمہ دروپدی مرمو نے سابق صدر جمہوریہ ڈاکٹر اے پی جے عبدالکلام کی پیدائش کی سالگرہ کے موقع پر آج  راشٹرپتی بھون میں انہیں خراج عقیدت پیش کیا۔ صدر جمہوریہ اور راشٹرپتی بھون کے افسران نے ڈاکٹر کلام کی تصویر کے سامنے گلہائے عقیدت نذر کیے۔
وزارتِ تعلیم
نیشنل مینس کم میرٹ اسکالرشپ اسکیم  کے لیے نیشنل اسکالرشپ پورٹل پر درخواستیں  جمع کرانے کی آخری تاریخ 15 نومبر 2022 ہے
سال 23-2022 کے لیے نیشنل مینس کم میرٹ اسکالرشپ اسکیم  کی درخواستیں جمع کرانے کی آخری تاریخ 15 نومبر 2022 ہے۔ نیشنل مینس کم میرٹ اسکالرشپ اسکیم کے تحت مالی طور پر کمزور طبقہ سے تعلق رکھنے والے باصلاحیت طلبا کو اسکالرشپ فراہم کی جاتی ہے تاکہ آٹھویں کلاس کی سطح پر اُن کی اسکول چھوڑنے کی شرح کم کی جا سکے اور ثانوی سطح پر ان کی تعلیم کو جاری رکھنے میں مدد دی جا سکے۔ ہر سال نویں کلاس سے منتخب کیے گئے طلبا کو ایک لاکھ نئی اسکالرشپ دی جاتی ہے اور ریاستی حکومت ، سرکار سے امداد یافتہ اور مقامی ادارے کے اسکولوں میں پڑھنے والے طلبا کو یہ اسکالرشپ دسویں کلاس سے بارہویں کلاس تک دینے کا سلسلہ جاری رہتا ہے۔ اسکالرشپ کی رقم سالانہ 12000 روپے ہے۔
نیشنل مینس کم میرٹ اسکالرشپ اسکیم  ، نیشنل اسکالرشپ پورٹل  پر دستیاب ہے جو کہ طلبا کے لیے اسکالرشپ اسکیم کا ون اسٹاپ پلیٹ فارم ہے۔ نیشنل مینس کم میرٹ اسکالرشپ اسکیم کے تحت منتخب کیے گئے طلبا کو اسکالرشپ کی رقم براہ راست ان کے بینک اکاؤنٹ میں ڈی بی ٹی موڈ کے تحت پبلک فائنانشیئل مینجمنٹ سسٹم  کے ذریعے فراہم کی جاتی ہے۔ یہ 100 فیصد مرکز کی طرف سے امداد یافتہ اسکیم ہے۔
جن طلبا کے والدین کی سالانہ آمدنی تمام ذرائع سے 350000 سے زیادہ نہیں ہے وہ اس اسکالرشپ کے لیے اہل ہیں۔ اسکالرشپ کے لیے ہونے والے امتحان میں بیٹھنے کے لیے ساتویں کلاس کے طلبا کا کم از کم نمبر 50 فیصد یا اس کے برابر ہونا چاہیے ۔
تصدیق کی دو سطحیں ہیں، ایل 1 انسٹی ٹیوٹ نوڈل آفیسر  لیول ، اور ایل 2 – ڈسٹرکٹ نوڈل آفیسر  لیول ہے۔ آئی این او لیول  کی تصدیق
امور داخلہ کی وزارت
امور داخلہ اور امداد باہمی کے مرکزی وزیر جناب امت شاہ نے تقسیم کی ہولناکی کے یادگاری دن کے موقع پر1947 میں ملک کی تقسیم کا درد برداشت کرنے والے لاکھوں لوگوں کو خراج تحسین پیش کیا
1947 میں ملک کی تقسیم ہندوستانی تاریخ کا وہ غیر انسانی باب ہے جسے کبھی فراموش نہیں کیا جا سکتا
تقسیم کے تشدد اور نفرت نے لاکھوں جانیں لیں اوربے شمار لوگوں کو بے گھر کر دیا
آج تقسیم کی ہولناکی کے یادگاری دن کے موقع پر ملک کی تقسیم کا خمیازہ برداشت کرنے والے لاکھوں لوگوں کو خراج تحسین پیش کرتا ہوں
تقسیم کی ہولناکی کا یادگاری دن ملک کے نوجوان نسل کو تقسیم کے دوران اذیتوں اور مصائب برداشت کرنے کی یاد دلاتا رہے گا اور ملک میں امن اور ہم آہنگی کو برقرار رکھنے کے لیے ہم وطنوں کو تحریک دیتا رہے گا
امور داخلہ اور امدادِ باہمی کے مرکزی وزیر ، جناب امت شاہ نے تقسیم کی ہولناکی کے یادگاری دن کے موقع پر ان لاکھوں لوگوں کوخراج تحسین پیش کی ہے ،جنہوں نے 1947 میں تقسیم کاخمیازہ برداشت کرنا پڑا۔ اپنے ٹویٹ میں، جناب امت شاہ نے کہا ہے،’’1947 میں ملک کی تقسیم ہندوستانی تاریخ کا وہ غیر انسانی باب جسے کبھی فراموش نہیں کیا جاسکتا۔ تقسیم کے دوران تشدد اور نفرت نے لاکھوں جانیں لیں اور لاتعداد لوگوں کو بے گھر کر دیا۔ آج تقسیم کی ہولناکی کے یادگاری دن کے موقع پر، میں ان لاکھوں لوگوں کو خراج تحسین پیش کرتا ہوں جنہوں نے تقسیم کا خمیازہ برداشت کیا۔
مرکزی وزیر داخلہ نے کہا، ’’تقسیم کی ہولناکی کا یادگاری دن ملک کی نوجوان نسل کو تقسیم کے دوران اذیتوں اور مصائب برداشت کرنے کی یاد دلاتا رہے اور ملک میں امن اور ہم آہنگی برقرار رکھنے کے لیے ہم وطنوں کو ہمیشہ تحریک دیتا رہے گا۔‘‘
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
9134
(Visitor Counter : 108
وزیراعظم کا دفتر
وزیر اعظم نے ریاستہائے متحدہ امریکہ کے صدر ڈونالڈ ٹرمپ سے بات کی
نئی دہلی 07 جنوری 2020 ۔وزیراعظم جناب نریندر مودی نے سال نو کی مبارکباد پیش کرنے کی غرض سے ریاستہائے متحدہ امریکہ کے صدر عالیجناب ڈونالڈ ٹرمپ سے بات کی۔
وزیراعظم نے نئے سال میں صدر ٹرمپ ، ان کے کنبے اور امریکہ کے عوام کی اچھی صحت ،خوشحالی اورکامیابی کے لئے نیک تمناؤں کا اظہار کیا۔
وزیراعظم نے اپنے پیغام میں کہا کہ بھارت – امریکہ کے تعلقا ت کی بنیاد ، باہمی احترام اورافہام وتفہیم پر قائم ہے اور یہ تعلقات قدم بہ قدم مستحکم ہوتے آئے ہیں۔وزیراعظم نے گزشتہ برس دونوں ممالک کے مابین کلیدی شراکتداری کے سلسلے میں رونما ہونے والی اہم پیش رفت کا ذکر کیا اور اپنی جانب سے اس خواہش کا اظہار کیا کہ وہ باہمی مفاد کے تما م ترشعبوں میں تعاون میں اضافے کی غرض سے صدر ٹرمپ کے ساتھ مل کر کام کرتے رہیں گے ۔
صدر ڈونالڈ ٹرمپ نے نئے سال میں بھارتی عوام کی خوشحالی اور ترقی کی تمنا کا اظہار کیا ۔ انہوں نے گزشتہ چند برسوں کے دوران تعلقات کے تحت حصولیابیوں پر اطمینان کا اظہار کیا اور باہمی تعاون کو مزید مستحکم بنانے کے لئے اپنی کمر بستگی کا بھی اظہار کیا۔
۰۰۰۰۰۰۰۰۰۰۰۰۰۰۰۰۰۰۰۰۰
U-73
(Visitor Counter : 85
صحت اور خاندانی بہبود کی وزارت
آیوشمان بھارت۔ پردھان منتری جن آروگیہ یوجنا کے تحت کووڈ۔ 19 علاج
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے راجیہ سبھا میں ایک تحریری جواب میں بتایا کہ عوامی صحت ریاست کا معاملہ ہے۔ اس لئے کووڈ۔ 19 عالمی وبا کے سلسلے میں کارروائی کے لئے بنیادی طور پر ریاستی حکومتیں ہی ہدایات جاری کرتی ہیں۔ نیشنل ہیلتھ اتھارٹی آیوشمان بھارت۔ پردھان منتری جن آروگیہ یوجنا  کے تحت تمام اہل استفادہ کنندگان کو مفت کووڈ۔ 19 کی جانچ اور علاج کو یقینی بنانے کے لئے ریاستوں/ مرکز کے زیر انتظام خطوں کو ضروری مدد فراہم کرارہی ہے۔
جب کووڈ۔ 19 عالمی وبا شروع ہوئی تھی تو کووڈ سے متعلق علاج فراہم کرانے کے لئے ابتدائی طور پر موجودہ علاج کے پیکج استعمال کئے گئے تھے۔ بعد میں کووڈ۔ 19 کے علاج اور جانچ کے لئے خصوصی پیکج شروع کئے گئے کئی ریاستی حکومتوں نے تمام باشندوں کو مفت کووڈ۔ 19 جانچ اور علاج کی سہولت فراہم کرانے کا فیصلہ کیا۔ ان میں سے کچھ ریاستوں نے این ایچ اے کے آئی ٹی پلیٹ فارم سمیت آیوشمان بھارت۔ پی ایم جے اے وائی ایکو سسٹم کو استعمال کیا۔ جبکہ دوسروں نے اپنے آئی ٹی سسٹم کو استعمال کیا۔
گزشتہ دو برسوں میں آیوشمان بھارت۔ پردھان منتری جن آروگیہ یوجنا  کے تحت کووڈ۔ 19 کے علاج کے لئے تقریباً 8.3 لاکھ اسپتالوں میں داخلوں کو منظوری دی گئی۔ اس اسکیم کے فائدے ملک میں کہیں بھی حاصل کئے جاسکتے ہیں یعنی ایک استفادہ کنندہ  مفت علاج حاصل کرنے کے لئے بھارت میں پینل میں شامل کسی بھی سرکاری یا پرائیویٹ اسپتال میں جاسکتا ہے۔
اے بی۔ پی ایم جے اے وائی کے تحت علاج کے پیکج میں علاج کے تمام پہلو کور کئے گئے ہیں مثلاً ڈرگس ، ادویات، آکسیجن ، مرض کے لئے مخصوص تشخیص شامل ہیں۔اس کے علاوہ ریاستوں/ مرکز کے زیر انتظام خطوں کو یہ سہولت بھی دی گئی ہے کہ وہ کووڈ۔ 19 کے علاج کے لئے علاقائی ضرورتوں کے مطابق پیکجز میں تبدیلی کرلیں۔
۔۔۔۔۔۔۔۔۔۔۔ ۔
ش ح۔ ا گ۔ن ا۔
U-14021
(Visitor Counter : 101